Átadták Magyarország első szuperszámítógépét, ami beszédet is mondott

Átadták az ITM és az OTP Bank együttműködésével megvalósult szuperszámítógép hardverének első, önállóan működő egységét – a gép Palkovics László innovációs és technológiai miniszter hangján szólalt meg hétfőn Budapesten, az OTP Bank székházában. A beszédet nem csak elmondta, de néhány paraméter és korábbi beszéd ismeretében meg is írta a mesterséges intelligenciával ellátott gép. A hároméves fejlesztés teljes költsége 7,3 milliárd forint, ebből 2,5 milliárd forintot biztosít az Innovációs és Technológiai Minisztérium.